Hyperloop จะมาแทนเครื่องบิน?
เมื่อเร็วๆนี้ Elon Musk ได้รับคำตอบรับอย่างไม่เป็นทางการจากรัฐบาลสหรัฐให้สร้าง Hyperloop ระหว่างเมือง New York ถึง D.C. ซึ่งใช้เวลาเดินทางเพียง 29 นาที ซึ่งการเดินทางด้วย Hyperloop นี้ถือเป็นการเดินทางแบบใหม่ที่โลกยังไม่เคยมีมาก่อน  เพื่อให้เห็นภาพ ถ้าเรานั่ง Hyperloop จากกรุงเทพไปถึงเชียงใหม่จะใช้เวลาเพียง 35 นาที และจากกรุงเทพไปถึงหัวหินจะใช้เวลาเพียง 11 นาที เรียกได้ว่าแค่เผลองีบไปนิดนึง ตื่นขึ้นมาเราถึงหัวหินเล่นน้ำชายหาดได้แล้ว
22 ก.ค. 2560

เมื่อเร็วๆนี้ Elon Musk ได้รับคำตอบรับอย่างไม่เป็นทางการจากรัฐบาลสหรัฐให้สร้าง Hyperloop ระหว่างเมือง New York ถึง D.C. ซึ่งใช้เวลาเดินทางเพียง 29 นาที ซึ่งการเดินทางด้วย Hyperloop นี้ถือเป็นการเดินทางแบบใหม่ที่โลกยังไม่เคยมีมาก่อน
เพื่อให้เห็นภาพ ถ้าเรานั่ง Hyperloop จากกรุงเทพไปถึงเชียงใหม่จะใช้เวลาเพียง 35 นาที และจากกรุงเทพไปถึงหัวหินจะใช้เวลาเพียง 11 นาที เรียกได้ว่าแค่เผลองีบไปนิดนึง ตื่นขึ้นมาเราถึงหัวหินเล่นน้ำชายหาดได้แล้ว
Hyperloop คือการเดินทางด้วย Pod (ห้องโดยสาร) ในอุโมงค์สุญญากาศ ซึ่งในนั้นจะไม่มีแรงเสียดทาน ทำให้เร่งความเร็วได้ถึง 1,200 กิโลเมตรต่อชั่วโมง เมื่อเทียบกับเครื่องบินที่ 800 กิโลเมตรต่อชั่วโมง
ข้อดีของ Hyperloop คือจะใช้กระแสไฟฟ้า และ Elon Musk วางแผนจะผลิตกระแสไฟฟ้าจาก Solar Cell ซึ่งเป็นพลังงานที่สะอาด เมื่อเทียบกับเครื่องบินที่ใช้น้ำมันเป็นเชื้อเพลิง
Hyperloop วิ่งจากใจกลางเมืองถึงใจกลางเมือง โดยไม่ต้องเสียเวลาเหมือนการนั่งเครื่องบิน ที่ต้องขับรถไปสนามบินนอกตัวเมือง
แล้ว Hyperloop จะมาแทนเครื่องบินระยะใกล้ได้หรือไม่?
Hyperloop ไม่น่าจะเข้ามาแทนที่เครื่องบินภายได้ในเร็วๆนี้ เพราะค่าการก่อสร้างแพงมาก ซึ่งจะสะท้อนมาที่ราคาตั๋วโดยสาร ที่แข่งขันกับเครื่องบินไม่ได้
จนถึงตอนนี้หลายคนคงคิดว่า Elon Musk คิดโครงการที่ไม่ make sense ออกมา ไม่น่าจะคุ้มค่าเชิงธุรกิจได้
แต่จริงๆแล้ว Elon Musk คิดไปไกลกว่านั้น หลายคนคงรู้ว่าเป้าหมายสูงสุดของเขาคือการ Colonize Mars หรือการสร้างอาณานิคมบนดาวอังคาร
ตอนนี้เขาแค่เอาโลกเป็นเครื่องมือทดลองโครงการนี้ เพราะถึงแม้ Hyperloop จะดูเหมือนไม่คุ้มค่าบนโลกในตอนนี้ แต่อนาคตก็อาจจะไม่แน่ ถ้าสามารถลดต้นทุนการก่อสร้างได้
แต่สำหรับดาวอังคารที่ที่มีอากาศเบาบาง ไม่มีน้ำมัน ทำให้เป็นดาวที่ไม่เหมาะกับเครื่องบิน เพราะเครื่องบินบินได้ด้วยความแตกต่างระหว่างความดันของอากาศ
ในที่สุด Hyperloop จะเป็นสิ่งจำเป็นในการเดินทางบนดาวอังคารอย่างหลีกเลี่ยงไม่ได้
สรุปแล้ว Elon Musk คิดข้ามช็อตไปไกลมาก..